ΓΡΑΠΤΗ ΕΡΩΤΗΣΗ E-1985/01

υποβολή: Jan Mulder (ELDR) προς την Επιτροπή

(6 Ιουλίου 2001)

Θέμα: Προώθηση της χρήσης εμβολίων

Τους τελευταίους μήνες και τα τελευταία έτη φαίνεται ότι σε περίπτωση εμφάνισης μολυσματικών νόσων σε ζώα, όπως π.χ. η πανώλη των χοίρων και ο αφθώδης πυρετός, η εξολόθρευση ζώων σε μεγάλη κλίμακα προκαλεί σε ορισμένες χώρες την ολοένα και μεγαλύτερη αντίθεση του κοινού.

Ο εμβολιασμός θα μπορούσε να αποτελέσει μια άλλη μέθοδο καταπολέμησης των νόσων των ζώων, μια μέθοδος που θα προκαλούσε λιγότερο την αντίθεση του κοινού.

1. Εμπιστεύεται η Επιτροπή τον επιχειρηματικό τομέα ότι δηλαδή ο ίδιος θα είναι σε θέση να αναπτύσσει, εντός λογικής προθεσμίας, εμβόλια κατά της πανώλης των χοίρων και του αφθώδους πυρετού·

2. Είναι διατεθειμένη η Επιτροπή να διαθέσει βραχυπρόθεσμη χρηματοδοτική ενίσχυση από τα ερευνητικά της προγράμματα με σκοπό την όσο το δυνατό συντομότερη χρήση τέτοιων εμβολίων·

Απάντηση του κ. Byrne εξ ονόματος της Επιτροπής

(4 Σεπτεμβρίου 2001)

Τα εμβόλια σήμανσης θα μπορούσαν να οριστούν ως εμβόλια που προκαλούν προστατευτική ανοσία, η οποία μπορεί να διακριθεί από την αντίδραση του ανοσοποιητικού συστήματος σε μια φυσική μόλυνση μέσω εργαστηριακών δοκιμών, ικανών να διακρίνουν ανάμεσα σταγιή εμβολιασμένα ζώα και εκείνα που εάν εκτεθούν στη νόσο ύστερα από τον εμβολιασμό είναι πιθανόν να μεταδώσουν τη νόσο.

Ήδη αναπτύχθηκαν νέα εμβόλια που θα μπορούσαν ενδεχομένως να χρησιμοποιηθούν ως εμβόλια σήμανσης κατά της πανώλους των χοίρων. Προς το παρόν ο κύριος περιοριστικός παράγοντας για τη χρήση τους είναι το γεγονός ότι δενπάρχουν διακριτικές δοκιμές ικανές να διακρίνουν με βεβαιότητα ανάμεσα στα εμβολιασμένα και στα μολυσμένα ζώα. Ωστόσο, συνεχίζεται η έρευνα σχετικά με τα εμβόλια αυτά και τις αντίστοιχες διακριτικές δοκιμές.

Στην περίπτωση των εμβολίων για τον αφθώδη πυρετό συνεχίζονται οι έρευνες για την ανάπτυξη και επικύρωση διακριτικών δοκιμών οι οποίες θα χρησιμοποιούνται σε συνδυασμό με τα ήδη διαθέσιμα συμβατικά εμβόλια, που αρχικά δεν προορίζονταν να χρησιμοποιηθούν ως εμβόλια σήμανσης, καθώς και για την ανάπτυξη νέων εμβολίων σχεδιασμένων ειδικά ως εμβόλια σήμανσης και των σχετικών διακριτικών δοκιμών.

Η Κοινότηταποστήριξε την έρευνα σχετικά με τις λοιμώδεις νόσους των κτηνοτροφικών ζώων σε διαδοχικά προγράμματα-πλαίσια έρευνας και τεχνολογικής ανάπτυξης από το 1989.

Όσον αφορά τα εμβόλια σήμανσης για την πανώλη των χοίρων και τον αφθώδη πυρετό ή θέματα που σχετίζονται στενά με αυτά, από το 1994 η Επιτροπήποστήριξε ήποστηρίζει:

- επτά σχέδια έρευνας και τεχνολογικής ανάπτυξης (συνολικό κόστος: 9,54 εκατομμύρια)·

- δύο συντονισμένες δράσεις (συνολικό κόστος: 0,45 εκατομμύρια)·

- μια δοκιμή για την αξιολόγηση της ενδεχόμενης χρήσης εμβολίων σήμανσης για την πανώλη των χοίρων σε περιπτώσεις έκτακτης ανάγκης (0,75 εκατομμύρια).

Στο τρέχον 5ο πρόγραμμα-πλαίσιο έρευνας και τεχνολογικής ανάπτυξης, η έρευνα σχετικά με τις νόσους των κτηνοτροφικών ζώων προβλέπεται στο πρόγραμμα Ποιότητα ζωής και διαχείριση των έμβιων πόρων. Συγκεκριμένα, η ανάπτυξη εμβολίων σήμανσης για νόσους όπως ο αφθώδης πυρετός και η πανώλης των χοίρων που περιλαμβάνονται στον κατάλογο Α του διεθνούς γραφείου επιζωοτιών (IOE) αποτελεί σαφώς προτεραιότητα της κεντρικής δράσης 2 Έλεγχος των λοιμωδών νόσων.

Προβλέπεται ναποβληθούν αρκετές ερευνητικές προτάσεις σχετικά με τον αφθώδη πυρετό έως τις 18 Οκτωβρίου 2001, την ημερομηνία λήξης της προθεσμίαςποβολής προτάσεων για το 5ο πρόγραμμα-πλαίσιο.